projecte-aina/catalan_government_crawling huggingface dataset:
Documental produït al Regne Unit per la BBC amb la historiadora Bettany Hughes com a presentadora.
La pel·lícula presenta set dels llocs més importants per la tradició budista des del punt de vista artístic i arquitectònic: el Bidh Gaya (India), la Stupa de Bodanath (Nepal), el Temple de la Dent (Sri Lanka), el temple de Wat Pho (Tailàndia), el Angkor Wat (Cambodja); el Buda Gegant (Hong Kong) i el temple de Hsi Lai (Los Àngeles).
Tercera part de la sèrie de comèdies del director tailandès Note Chern-Yim relatives a la vida monàstica a la Tailàndia contemporània.
Aquest film se centra en Noi, una estrella del rock tailandès que viu una vida materialista i dissoluta en mig dels plaers que li ofereix la seva fama i la ciutat de Bangkok.
Però la seva vida materialista aviat comença a afectar-lo, raó per la qual decideix fer-se monjo budista.
Però, un cop al monestir, haurà d'afrontar el canvi de vida, que no li resultarà gens fàcil.
Segona part de la saga Kung Fu Panda, realitzada per la prestigiosa productora d'animació americana Pixar i ambientada a la Xina clàssica en un context filosòfic lligat al budisme i al taoisme.
A aquesta segona part el panda Po i els seus companys d'aventures s'hauran d'afrontar a un paó malèvol que vol conquerir la Xina amb una arma letal.
Però per assolir el seu objectiu Po ha d'afrontar el seu passat.
Drama tailandès que adapta la història popular asiàtica que va inspirar el film Rashomon d'Akira Kurosawa sobre el noble assassinat al bosc i el judici portat a terme pel cap del poblat i un monjo budista a les persones implicades, inclòs l'esperit del difunt que s'hi fa present mitjançant una medium.
La trama revela com tot el que és experiència en realitat és un engany, i com els interessos personals deformen la percepció de la veritat.
Documental sobre la vida, els ensenyaments i la doctrina (coneguda com "saviesa boja") del mestre budista tibetà Chogyam Trungpa Rinpoche (1939-1987), un dels mestres tibetans més coneguts per la divulgació del budisme tibetà a occident I fundador la Universitat Budista de Norupa a Boulder, Colorado (Estats Units).
Educat a un rigorós monestir tibetà, Trungpa va arribar a occident i va adoptar unes formes insòlites pels monjos budistes: fumava, bevia alcohol, hi mantenia relacions íntimes amb estudiants.
De fet va renunciar als seus vots monàstics l'any 1969, però va continuar com a mestre i acadèmic.
Tot i això la seva doctrina està reconeguda com autèntica i influent.
El documental recull material filmogràfic del personatge recollits després de quasi trenta de la seva mort i intenta superar les històries que s'han anat inventant al voltant del seu comportament.
Drama existencial sobre un conductor de taxi de Nàpols que recerca el sentit de la seva vida i de la felicitat, després que el seu germà ha trobat l'equilibri i la felicitat mitjançant la pràctica del budisme.
El taxista escolta un programa de ràdio anomenat "L'art de la felicitat" que li planteja diversos interrogants, com ara el fet que vivim la mateixa vida una i altra vegada cercant d'assolir el seu veritable sentit.
Documental sobre l'esforç d'un ex-monjo budista anomenar Lobsang el qual, després de deixar la vida monàstica i mogut per la compassió budista, crea una comunitat als peus de l'Himàlaia de cara a acollir nens orfes provinents de famílies pobres de la regió.
La comunitat, tal com demostra el documental, ha de negar l'entrada a molts nens donat que ha crescut desmesuradament.
El film segueix el cas de Rashi, una noi de cinc anys inquieta i amb un passat turbulent, que cerca de trobar el seu lloc entre la comunitat de 84 nois i noies acollits per Lobsang.
Dama taiwanès que gira al voltant de Guo Yin, un jove que acaba de sortir de la presó i que, de cara a guanyar diners, es fa passar per un monjo budista tibetà.
Guo Yin coneix a Xinyu, una noia de família rica que, junt amb el seu marit Timhan, passen un moment difícil degut a la pèrdua del seu fill fa uns anys.
Xinyu vol contractar a un monjo per tal que elimini l'aura negativa que amara la seva luxosa vivenda, cosa a la qual Timhan s'oposa.
Malgrat les reticències de Timhan, Xinyu contracta a Guo Yin per tal que porti a terme el ritual tot i que en realitat no sap el que fa.
Mentre els tres personatge juguen els seus papers, hauran d'afrontar les conseqüències de les circumstàncies.
Documental que connecta la revelació de Bahá'u'lláh i la seva relació amb els missatges de les grans religions al llarg de la història.
El director utilitza imatges del món contemporani per explicar les necessitats de l'home modern i la importància de trobar una creença comuna que vagi per sobre de les diferències culturals i geogràfiques.
La trama explica també les persecucions que va patir Bahá'u'lláh (1817-1892), fundador de la Fe bahá'í, al llarg de la seva vida per tal d'encarnar aquests principis de concòrdia i justícia.
El film dedica 12 minuts a parlar de la Fe Bahá'í i la seva filosofia, fet que resulta encara més sorprenent considerant que el director tenia un rerefons jueu.
Es tracta de la primera producció cinematogràfica internacional que fa una menció formal de la Fe bahá'í i que inclou una discussió sobre la seva filosofia.
Documental francès que presenta la vida de Baha'u'llah, títol pel qual es coneix Mirzá Hussayn-Alí (1817-1892), fundador del bahaisme.
El film segueix la vida del personatge des del seu primer exili, l'any 1852, fins la seva ascensió, l'any 1892, subratllant tant les penúries que va haver de patir, així com la seva visió del món i de la religió.
En un poble rural al cor d'Àfrica, un adolescent té un somni: aconseguir que la seva germana petita s'escapi de la pobresa.
Però quan un gir del destí trenca les seves esperances, tot sembla perdut i s'enfronta a l'elecció definitiva.
Una història sobre amor i sacrifici desinteressat enmig de la injustícia social.
Destaca el poder de l'esperit humà i la capacitat dels joves, especialment dels nois, d'actuar amb coratge, malgrat les grans probabilitats de mantenir la igualtat i la justícia.
La història explora la importància de l'educació, la igualtat entre dones i homes i el poder d'elecció.
Drama mitològic en llengua malaiàlam sobre la popular història de Savitri i Satyavan provinent del Mahabharata, on s'explica la relació entre la parella i com Savitri lluita per tal que el seu marit sigui alliberat de la mort quan s'acompleix la profecia de que morirà al cap d'un anys del casament.
Savitri, que lluita contra el déu de la mort, obté que el seu marit sigui allibertar de la mort i torni a la vida.
Nova versió, aquesta vegada en llengua tamil i en llengua hindi, del film homònim del 1971 sobre la joventut del déu Krixna, des del naixement fins que mata al seu oncle Kansa per haver empresonat als seus pares i haver matat als seus altres set germans per por a la profecia que deia que Kansa seria mort pel vuitè fill de Devaki (la germana de Kansa), és a dir, per Krixna.
La història es basa lliurement en testos de Mahabharata.
Drama mitològic en llengua malaiàlam basat en l'obra de teatre homònima de C. N. Sreekatan Nair, que és bàsicament una reelaboració d'algunes de les narracions del Ramayana.
La pel·lícula representa l'episodi de l'Uttara Kanda, una secció del Ramayana que relata com Rama envia a l'exili a la seva esposa Sita, acusada d'adulteri, per satisfer el reclam dels seus súbdits.
En realitat Sita mai no apareix en pantalla al llarg del film, però la narració i les imatges insinuen la seva presència.
Els actors que hi van participar eren, en la seva gran majoria, membres de la tribu Rama Chenchu de l'India, que es consideres descendents del Rama de la mitologia hindú.
Film realitzat en llengua telugu basat en la vida de Karna seguint les narracions del Mahabharata.
Fill de Surya i de Kunti, era considerat un dels millors guerres de la seva època, com també l'únic guerrer capaç de vèncer l'heroi Arjuna.
Va lluitar contra la família d'aquest (els Pandavas) i, tot i haver viscut una vida difícil, sempre va mantenir la seva paraula, característiques que subratlla el film.
Es tracta de la segona part del film «Sita Kaluanam» (1976) que segeuix diversos passages del Ramayana sobre les deu encarnacions (avatars) de Vixnú com Rama, i en particular l'enamorament i el casament de Rama i Sita.
La trama d'aquest film mitològic segueix l'exili de Rama i Sita, i els segrest d'aquesta per part del rei de Lanka, Ravana, i com Rama la rescata després de diverses aventures i amb l'ajut de diferents personatges.
Film mitològic en llengua telugu basat en la història sobre Savitri i Satyavan del Mahabharata.
Savritri s'enamora d'un jove refinat anomenat Satyavan, que és un príncep d'una terra llunyana.
Els dos es volen casar però Narada, un savi hindú, adverteix a Savitri que Satyavant morirà al cap d'un any del casament, raó per la qual li aconsella de no casar-se.
Però Savitri ignora el consell i els dos enamorats es casen.
Al poc temps Satyavan perd el seu regne i ell i tota la seva família es veuen obligat a viure al bosc.
Quan passa l'aniversari del casament el jove príncep s'endinsa dins el bosc a buscar llenya sense saber res de la predicció de Narada.
Savitri l'acompanya, però tot i això Satyavanta mor a causa d'un accident.
Destrossada per la mort del seu amor, Savitri lluita contra Yama, el déu de la mort, i després d'una llarga pugna Satyavan apareix novament viu.
Pel·lícula de gènere mitològic basada en el poema èpic hindú Ramayana i realitzada en llengua telugu.
La trama se centra en la figura de Rama, particularment quan és exiliat pel seu pare d'Ayodhya, el seu regne, i ha de viure al bosc amb al seva esposa Sita, i després el seu retorn quan ha acomplert els catorze anys d'exili i és finalment coronat rei juntament amb la seva esposa, a la qual ha hagut de rescatar de les mans del rei de Lanka, Ravana.
Pel·lícula en llengua telugu de gènere mitològic centrat en la vida de la divinitat hindú Ganeixa (divinitat de la saviesa, amb cap d'elefant) que apareix al llibre dels Purana.La trama segueix la vida de Ganesha des de la seva infantesa, en particular l'episodi en el qual va sotmetre al dimoni (un rakshasa, segons la mitologia hindú) Mushikasura, el qual posteriorment es va convertir en el seu animal de transport, conegut com el ratolí Mushika.
Drama mitològic en llengua hindi sobre el conflicte generat per Paap (el pecat) Taraka contra els semidéus hindús aprofitant el profund estat de meditació en que es troba Xiva degut a la mort de la seva dona Sati.
Paap, derrotat, fixa la seva mirada en la terra, i hi descendeix per generar tota mena de calamitats.
Però Ganga és ordenada de devallar a la terra on les seves aigües restauren l'ordre.
Comèdia americana d'inspiració cristiana, on el personatge principal, Kirk Cameron, es proposa demostrar al seu germà que la celebració del Nadal encara té una arrel cristiana, tot i els elements comercials introduïts per les tendències atees.
Així, durant el film, es narren diversos episodis dels textos bíblics sobre la nativitat, així com els orígens cristians de molts dels elements presents a la cultura popular lligada al Nadal.
Paràbola de la vida de Jesús ambientada en el Paris del s.
XX, on Jesús torna, per trobar-se embolicat amb un grup de terroristes que planegen un atemptat, i on s'enamorarà d'una jove radical i començarà a fer-se pacifista.
Jesús finalment cau en mans de la policia i és condemnat a mort.
Reportatge missioner realitzat pels pares caputxins italians que vol presentar l'altra cara de la globalització mostrant quatre experiències missioneres: a l'Amazones brasiler, on la desforestació ha descuit l'entorn i la identitat de les tribus del lloc; al Sudan, on té lloc una de les guerres oblidades del planeta; a Egipte, on les malalties encara estan presents a les zones marginades; a les Filipines on molts camperols moren intentant defensar la pròpia terra.
Es tracta d'un reportatge missioner de denúncia sobre les situacions generades per l'accelerada globalització.
Film hagiogràfic basat en la vida del sant hindú del s.
XVI anomenat Tukaram, pertanyent al moviment espiritual Bhakti que promou la devoció personal a una divinitat com a camí vers la perfecció espiritual.
El film presenta a Tukaram, un negociant amb dues dones que no està interessat en les coses mundanes, sinó que passa el temps lloant a la deessa Panduranga mitjançant el cant.
El seu caràcter pietós genera diversos problemes, com ara que la gent l'enganya en els negocis i que una de les seves dones mor de gana durant una sequera.
Donada la situació en que es troben ell i la seva família, Tukaram comença a dubtar de l'existència de déu i fins i tot intenta suïcidar-se.
Però viu una profunda experiència espiritual que el porta a dedicar-se a composar poemes musicals de caire religiós, cosa que no agrada als sacerdots donat que Tukaram pertany a una casta baixa.
Els sacerdots llavors tiren totes les seves coses al riu, però la deessa del riu les retorna, fet que és interpretat com a miraculós.
La seva fama com a home de fe i com a cantaire creix tant que fins i tot l'emperador Shivaji el ve a trobar.
Film devocional en llengua tamil sobre Punithavathi, una noia que, de petita, ja demostra una gran fe i una profunda devoció al déu Xiva.
Per això dedica molt de temps i recursos a acollir els devots de Xiva.
Es casa amb un home agnòstic, però continua la seva tasca d'acolliment dels devots de Xiva, donant-los aliment i sostre.
Arriba fins i tot a realitzar alguns miracles amb l'ajut de Xiva de cara a nodrir els pelegrins, fet que espanta al seu marit, el qual la deixa.
Punithavathi llavors demana als déus de poder abandonar el seu cos i de poder lloar Xiva per sempre, favor que Xiva li concedeix quan la noia va al santuari de Thiruvalangadu.
Film mitològic en llengua hindi basat en el Ramayana, el llibre èpic de l'hinduisme.
La trama se centra en el mag Ahiravan, que viu als inferns (Patal) i és un mestre de la màgia negra i un devot de la deessa Kamaksha, de la qual va rebre alguns secrets màgics.
Ahiravam rapta a Rama i al seu germà Lakshman mentre dormen.
Els porta a l'infern (Patal) però quan Hanuman, l'heroi amb cara de simi i devot de Rama s'assabenta del rapte, baixa als inferns a rescatar-los.
Drama moral inspirat en el Ramayana, en concret en la història de Rama, Sita i els seus fills Lava i Kusa, els quals lluiten per poder estar junts novament lluitant contra les forces del mal.
La trama del film transposa la historia èpica als temps moderns amb una dona innocent que s'ha de separar del seu marit degut a la maldat d'un home deshonest que està disposat a fer qualsevol cosa de cara a guanyar diners.
Els dos fills de la dona no suporten veure com la seva mare és víctima de l'home malvat, raó per la qual treballen per posar en evidència la injustícia que pateix la mare i per reunificar els seua pares.
Film devocional en llengua Hindi realitzat amb un pressupost molt baix però que va gaudir al seu moment d'una gran popularitat.
La trama segueix tant esdeveniments celestials com humans i se centra en Satyavati, una noia de pocs recursos que viu amb el seu pare viudo i que és molt devota de la deessa Devi Maa Santoshi (la deessa de la satisfacció dins la tradició hinduista).
Quan un dia Satyavani està tornant a casa és molestada per un home, però Birju, un home pobre que viu amb la seva mare viuda, amb sis germans i les seves perspectives dones i infants, la defensa.
Els dos s'enamoren i es casen amb la benedicció de les seves respectives famílies.
Però quan Satyavati va a viure amb el seu marit s'adona que quest és tractat com un desposseït i és menystingut per tots menys per la seva mare i el seu germà gran.
Biru marxa de casa quan s'assabenta que la seva pròpia família li dona a menjar les deixalles de la cuina i, quan pren una barca per creuar el riu, aquesta es volca i Birju s'ofega.
Satyavati és ara una viuda a mercè de la família del seu marit, que la tracta malament.
Per això inicia un dejuni i uns dies de pregària a la deessa Devi Maa Santoshi, sense saber que la seva pena és degut a la ira d'altres tres deesses que s'oposen a Devi Maa Santoshi.
Birju, però, en realitat no ha mort: ha persut la memòria i viu enamorat de la filla d'un mercader ric.
Pe`ro en adonar-se del tracte que la seva família ha donat a la seva dona construeix un palau només per ell i per Satyavani, amb un espai per retre culte a Devi Maa Santoshi.
Drama mitològic en llengua telugu que segueix diversos episodis de la vida de Krixna trets i resumits del Mahabharata.
La trama comença amb el casament de Devaki i Vasudev, els pares de Krixna, i com aquests son empresonats pel seu oncle Kamsa.
Narra alguns aspectes de la infantesa de la divinitat així com la seva lluita amb Kamsa de cara a alliberar el seus pares.
Film de gènere mitològic en llengua telugu centrat en les narracions de Ramayana que fan referència a la devoció de Hanuman (l'heroi amb cara de simi) i la seva devoció al déu Rama, i com aquesta és posada a prova per la deessa Parvati.
Com a conseqüència Hanuman acaba ajudant al rei Yayati en contra de Rama sense saber-ho, generant una guerra amb la qual conclou la narració.
Producció cinematogràfica de gènere mitològic en llengua telugu que segueix molts dels episodis de Mahabharata relatius a com Krixna ajuda a la família dels Pandavas (i en particular al seu amic, l'heroi arquer Arjuna) seguint els capítols de l'Adi Parva i part del Sbha Parva de l'obra èpica hindú que parlen de la confrontació entre la família dels Pandavas amb els seus cosins, els Karuavas, que van donar peu a l'anomenada Guerra Kurukshetra.
La trama segueix diversos moments en que Krixna ajuda els Pandavas davant de diverses situacions adverses.
Film que pertany al moviment cinematogràfic turc dels anys noranta, que reivindica les tradicions musulmanes com a part de la identitat turca, contra els valors secularitzats regnants al país fins a l'època.
La trama se centra en l'opressió exercida pels representants de l'únic partit, simbolitzat per les botes negres, en una regió turca de la zona del mar Negre.
El governador de la regió continua aplicant les lleis que defensen la secularització quan el president ja havia promulgat les lleis que permetien la manifestació pública dels símbols musulmans i dels costums religiosos.
Producció cinematogràfica turca que presenta, com altres films turcs de caràcter religiós de l'època, el tema de la vivència quotidiana de la fe musulmana en el context d'una societat constitucionalment laica però amb una població de majoria musulmana.
El film, basat en la novel·la homònima d'Emine Şenlikoglu, se centra en una noia turca, la Rabia, que perd la seva mare, ingressada en un hospital mental.
La noia comença a treballar en una fàbrica, on es veu influenciada per un grup de companys que practiquen la fe musulmana i volen poder-la viure de forma explícita i pública, contra les normes seculars del país.
La nova identitat religiosa de la noia afectarà la resta de les seves relacions, tant amb el seu pare com amb el seu germà.
Pel·lícula iraniana de caire social, plena d'elements simbòlics relatius a la tradició religiosa musulmana xiïta i a la importància dels nens en el camí de la recerca espiritual.
La trama presenta l'Alí i la Zahra, dos nens que pertanyen a una família humil del sud de Teheran.
Els pares encomanen a l'Alí que vagi a buscar les sabates de la seva germana a la sabateria, ja que les necessita per anar a l'escola.
L'Alí les recull, però comet l'error de deixar-les fora de la botiga mentre compra els queviures que li han encomanat els seus pares.
Un vagabund roba les sabates, i els dos nens temen que els seus pares s'enfadin amb ells perquè no tenen diners per comprar un parell de sabates noves.
L'Alí té una idea: com que van a l'escola l'un al matí i l'altre a la tarda, la Zahra utilitzarà les sabates de l'Alí per anar a l'escola al matí, i l'Ali les utilitzarà per anar-hi a la tarda.
D'aquesta manera creuen que podran guanyar temps per trobar les sabates perdudes sense que els seus pares descobreixin la pèrdua.
El pla funciona inicialment, però aviat es troben amb diversos contratemps: per exemple, l'Alí arriba tard a l'escola diverses vegades perquè ha d'esperar que la seva germana li porti les sabates, però sobretot es crea un problema quan l'Alí ha de participar en una cursa i necessita les sabates per poder guanyar el premi, que consisteix, ente altres coses, en un parell de bambes noves.
El pare dels nois busca una feina extra per poder sobreviure però, quan l'obté treballant de jardiner, té un accident amb la bicicleta.
Finalment, el film acaba amb el pare que torna a casa amb sabates noves per als nens, tot i que l'Alí no guanya la cursa.
Film mitològic sobre la divinitat hinduista Babruvahana, fill d'Arjuna, i les circumstàncies que van portar a la confrontació entre els dos, degut a que Arjun no reconeix Babruvahana com el seu fill, i aquest mata al seu pare.
Babruvahana, penedit, intenta matar-se, però la princesa Uloopi utilitza una pedra preciosa per tornar a la vida a Arjun.
Aquesta és la tercera adaptació cinematogràfica de la història del personatge del Mahabharata.
Film d'animació que presenta diversos episodis del Ramayana i la vida del príncep Rama.
Es tracta d'una producció Indo-japonesa que es va traduir del hindi i del japonès a l'anglès i es va distribuir als Estats Units amb un nom lleugerament diferent i amb música adaptada.
El film presenta a Rama gairebé com un heroi manga, amb poders especials i com un gran lluitador que ha de superar nombrosos obstacles.
Film mitològic basat en el clàssic de la literatura religiosa hinduista Bhagavad Gita, que conforma una part important de l'obra èpica Mahabharata.
La pel·lícula ofereix alguns dels episodis més representatius de l'obra de forma molt treballada, raó per la qual va rebre diversos premis nacionals i internacionals.
La llengua del film és sànscrit (la llengua del text religiós original) la qual el director va preferir de cara a que el film semblés més proper al text sagrat.
Comèdia en llengua telugu sobre el personatge mitològic del Mahabharata anomenat Ghatotkacha, el qual posseeix diversos poders màgics com ara fer-se invisible, volar, o augmentar i disminuir de grandària, generant així diverses situacions còmiques dintre de la comèdia.
Aquest film representa una mofa als films mitològics molt populars a l'India, i es va convertir en un èxit de taquilla.
Producció cinematogràfica en llengua telugu que representa diversos episodis del poema èpic hindú anomenat Mahabharata que involucren al déu Krixna, a l'heroi de la família Pandava Arjuna, la dona dels cinc germans Pandava Rukmini i molts altres personatges que apareixen de forma concentrada en la trama, sense respectar l'estructura original del poema èpic, però ressaltant les virtuts de cadascú dels personatges.
Film mitològic en llengua telugu i basat en la narració del Ramayana sobre la confrontació entre Rama i el rei de Lanka, anomenat Ravana.
Ravana vol venjar-se de Rama perquè li va tallar el nas a la seva germana, i decideix segrestar a Sita, esposa de Rama.
Rama va a rescatar a la seva esposa i mata a Ravana.
La història se centra en les peripècies d'aquesta popular narració de la tradició hinduista.
Film mitològic en llengua hindi inspirat en el Ramayana, un dels llibres èpics de la tradició hinduista, que presenta al rei Ram el qual, sota la pressió dels seus súbdits, acusa a la seva esposa Sita d'infidelitat i l'envia a l'exili.
Després d'intentar treure's la vida, i acollida a l'Ashram de Maharishi Valmiki, Sita dona a llum dos fills: Lav i Kush.
Els dos nois creixen i esdevenen guerrers hàbils.
Un dia han de lluitar contra l'exèrcit del seu propi pare Ram.
Quan Ram pren el lideratge de l'exèrcit es troba cara a cara amb els seus fills, els quals han desenvolupat poders màgics potents.
Es tracta de la tercera versió cinematogràfica d'aquest drama.